kardosdrur/scandi-wiki huggingface dataset:
Menoikio

Menoikio (, også kendt af den lokale befolkning som "Bozdakas" og "Bozdas", græske varianter af det tyrkiske navn "Boz Dag", som blev anvendt på bjerget af tyrkerne i osmannisk tid,  , Zmiynitsa) er en bjergkæde i den østlige del af den regionale enhed Serres og det vestlige af den regionale enhed Drama i periferien Østmakedonien og Thrakien i Grækenland . Bjergets højeste top er Mavromata på 1.963 moh.

Mod vest er det forbundet med Vrontous- bjergkæden og mod nord via Mavro Vouno-bjerget til Orvilos (Slavyanka). Menoikio består for det meste af marmor og er næsten fuldstændig ryddet for skov.

De nærmeste bebyggelser er Serres, Nea Zichni, Emmanouil Pappas og Agio Pnevma mod syd og Alistrati og Mikropoli mod vest og nord. Ellers er bjerget blandt de tyndest befolkede på Balkan.

På bjerget findes vidnesbyrd om eksistensen af marmorbrud og jernminer i romertiden.

Et bemærkelsesværdigt vartegn for bjerget er Johannes Døberens byzantinske kloster (grundlagt i 1270), 8 km nord for byen Serres. Gennadius, den første økumeniske patriark efter Konstantinopels fald, levede efter sin tilbagetræden i 1465 som munk i klostret, endte sine dage og blev begravet der i 1473. Hans relikvier blev gravet op i 1854, og følgende epigram blev rejst på det sted, hvor hans grav stod:

Ἣδε μεν ἡ Προδρόμοιο Μονή τήν κόσμος αείδει 
ἡ πολιή μήτηρ Μακεδόνων ζαθέων
ἥδε δε Γενναδίου πατριάρχεω, τοῦ κλέος εὐρύ,
νεκροδόχος λάρναξ ἀθανάτου φθιμένου. 

"Dette er klostret Prodromus, som bliver rost med salmer af folket
den grå moder til hellige makedonere
og dette er patriarken Gennadius' kiste, hvis herlighed var stor,
den udødelige afdøde."

Kilder og henvisninger 

Østmakedonien og Thrakien
Bjerge i Grækenland
Shane Long

Shane Patrick Long (født d. 22. januar 1987) er en irsk professionel fodboldspiller, som spiller for EFL Championship-klubben Reading og Irlands landshold.

Klubkarriere

Cork City 
Long begyndte sin karriere hos Cork City, hvor han gjorde sin professionelle debut i marts 2005.

Reading 
Long skiftede i juni 2005 til Reading. Efter at oprindeligt have spillet som back-up, så etablerede Long i løbet af 2006-07 sæsonen sin plads på førsteholdet. Long imponerede især i 2010-11 sæsonen, hvor at flere andre klubber tog interesse i ham.

West Bromwich Albion 
Efter mere end 200 kampe for Reading i alle tuneringer, skiftede Long i august 2011 til West Bromwich Albion. Long var herefter fast mand hos WBA over 2,5 sæsoner.

Hull City 
Long skiftede i januar 2014 til Hull City.

Southampton 
Efter kun en halv sæson med Hull, skiftede Long i august 2014 til Southampton.

Den 5. april 2019 blev Long kun den fjerde irske spiller til at have scoret 50 mål i Premier League, efter Robbie Keane, Niall Quinn og Damien Duff.

Den 23. april 2019 satte Long en Premier League rekord, da han scorede det hurtigste mål nogensinde i tuneringen. I kampen imod Watford, scorede Long efter bare 7,69 sekunder, og slog dermed rekorden.

Leje til Bournemouth 
Long blev i februar 2021 udlånt til Bournemouth i resten af 2020-21 sæsonen.

Reading retur 
Long vendte i juli 2022 tilbage til Reading, næsten 11 år efter han forlod klubben.

Landsholdskarriere

Ungdomslandshold 
Long har repræsenteret Irland på U/19- og U/21-niveau.

Seniorlandshold 
Long debuterede for Irlands landshold den 7. februar 2007. Han var del af Irlands trupper EM 2012 og EM 2016.

Titler 
Reading

 EFL Championship: 1 (2005–06)

Irland

 Nations Cup: 1 (2011)

Individuelle

 Reading Player of the Season: 1 (2010–11)

Kilder

Eksterne henvisninger 

Fodboldspillere fra Irland
Fodboldlandsholdsspillere fra Irland
Fodboldspillere fra Cork City F.C.
Fodboldspillere fra Reading F.C.
Fodboldspillere fra West Bromwich Albion F.C.
Fodboldspillere fra Hull City A.F.C.
Fodboldspillere fra Southampton F.C.
Fodboldspillere fra A.F.C. Bournemouth
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Slavyanka (bjerg)

Slavyanka (, " slavisk kvinde") eller Orvilos (),  tidligere kendt som Alibotush (fra tyrkisk Alibotuş) og Kitka Planina (Китка планина), er et bjerg beliggende på grænsen mellem det sydvestlige Bulgarien og det nordligste Grækenland, beliggende syd for Pirin-bjergene og forbundet med det af Paril-sadlen. Den højeste top af Slavyanka er Gotsev Vrah på 2.212 moh., mens andre bemærkelsesværdige toppe omfatter Golyam Tsarev Vrah (2.186 moh.), Malak Tsarev Vrah (2.087 moh.), Shabran (2.196 moh.) og Salyuva Dzhamiya (2.027 moh.). Den bulgarske del af bjerget er en del af Ali Botush-reservatet.

Massivet er kuppelformet og har meget stejle kamme. Slavyanka har en udtalt karstkarakter og har således over 30 huler, der tiltrækker mange speleologer. Klimaet har en betydelig middelhavspåvirkning, hvor nedbøren er størst om efteråret og vinteren og på sit laveste om sommeren, og gennemsnitstemperaturerne er højere end i resten af landet i denne højde. Den gennemsnitlige årlige temperatur i den laveste del af bjerget er næsten 14°C og omkring 6 °C i den højeste del.

Slavyanka har en rig flora med mere end 1.700 karplanter, herunder 20 bulgarske endemiske arter og fem, der ikke findes andre steder i landet. Den lave del af bjerget er rig på europæisk sortfyr, mens slangebarkfyr vokser i højder over 1.800 moh., hvilket gør Slavyanka til stedet med den højeste koncentration af arten på Balkan. Faunaen er repræsenteret ikke kun af typiske arter for Bulgarien såsom hjorte, vildsvin, hare, ræv og grævling, men også af karakteristiske middelhavsdyr som sjakalen, den sjældne kattesnog (Telescopus fallax), flere arter af skildpadder og firben osv. Der er fundet 44 arter af landlevende snegle i den bulgarske del af Alibotush-bjergene.

Kilder og henvisninger 

 Græsk bjergflora

Bjerge i Grækenland
Bjerge i Bulgarien
Panaitios

Panaitios (ca. 185 f.Kr. - 109 f.Kr.) var en græsk stoisk filosof. Han var den første repræsentant for den mellemste stoicisme.

Han stod for en etik, der var mere praktisk orienteret for almindelige mennesker end de oprindelige stoiske idealer, og han forsøgte at bringe idealerne tættere på de naturlige impulser. Han mente, at visse behagelige følelser var i overensstemmelse med naturen. Han afviste således det kyniske islæt i den ældre stoicisme.

Panaitios havde gode kontakter til ledende romere i sin samtid, og Cicero gjorde i sit værk De officiis (Om pligterne) udstrakt brug af Panaitios' nu tabte skrift om pligten.

Han fik en elev, der kom til overgå ham i lærdom og indflydelse: Poseidonios (135 f.Kr. - 51 f.Kr.).

Referencer

Litteratur 
 Sløk, Johannes (2016): Stoikerne. E-bogsudgave. Lindhardt og Ringhof. 

Livsfilosofi
Stoicisme
Filosoffer
Rund funk

"Rund funk" er en sang af den danske gruppe Shu-bi-dua og stammer fra deres sjette album, Shu-bi-dua 6. Såvel melodi som tekst er lavet af Shu-bi-dua selv. "Rund funk" er et funk-nummer, hvor sangtitlen bevidst spiller på dobbeltheden af det tyske radiosendingsbegreb rundfunk og musikgenren funk. Foruden Michael Bundesen medvirker også sangerinden Mona Larsen på nummeret. Teksten handler om en (ubestemmelig) norsk prins' forhold til en "….nattens dronning i lyserød satin".

Udgivelsen 
Nummeret udkom som LP-single i 1979 og havde "Brdr. Gebis" som B-side. "Rund funk" blev populært blandt Shu-bi-duas fans, især i årene lige efter udgivelsen.

Rund funk (Funkshow's Remix) 
I år 2000 udgav værterne Henrik Milling og Nicolai Molbech fra radioprogrammet Funkshowet, en opdateret remix-version af "Rund funk" med mere indbygget percussion. Remixet blev flittigt spillet i radioen, og Shu-bi-dua valgte at lade remix-nummeret indgå på deres 17. album.

Medvirkende 
 Michael Bundesen: Sang
 Mona Larsen: Sang
 Michael Hardinger: Guitar, kor
 Claus Asmussen: Guitar, kor
 Kim Daugaard: Bas
 Jens Tage Nielsen: Klaver, el-orgel, kor
 Bosse Hall Christensen: trommer

Referencer

Eksterne henvisninger 
 "Rund funk" på YouTube

Sange fra 1979
Shu-bi-dua-sange
Mona Larsen

Mona Larsen (født 31. august 1948 i København) er en dansk sangerinde, sangskriver og forfatter, der siden starten af 1970'erne har været et kendt navn i dansk musik. Hun er især kendt for sin medvirken i bandet Halberg Larsen, som hun var en del af fra dannelsen i 1981 til gruppens opløsning i 1985. Derudover regnes hun som en anerkendt jazzsangerinde og har udgivet adskillige solo-albums.

Diskografi

Solo 
 1983: Vælg Selv
 1986: Ulven Og Høgen
 1988: Mon Amour
 1994: A Circle Of Songs
 1995: Freedom Jazz Dance
 1996: Erindringens Brønd
 2002: Never Let Me Go
 2009: Grains Of Sand

Halberg Larsen 
 1981: Poul Halberg • Mona Larsen
 1982: Halberg-Larsen 2
 1983: Transit
 1985: Halberg-Larsen 4
 1991: Halberg Larsen's Sixteen Greatest - (opsamlingsalbum)

Gæsteoptræden 
 1979: "Rund funk" med Shu-bi-dua på Shu-bi-dua 6

Referencer

Eksterne henvisninger 
 Mona Larsens officielle hjemmeside

Sangere fra Danmark
Sangskrivere fra Danmark
Personer i Kraks Blå Bog
Dansksprogede forfattere fra Danmark
Personer fra København
Deltagere ved Dansk Melodi Grand Prix 1979
Cirkus Chr. Miehe

Cirkus Chr. Miehe var en i 1942 dansk omrejsende cirkus. En søn fra Miehe-familien, Christian Miehe (1893-1943) drev gennem årene forskellige cirkus, til tider alene og til andre tider i kompagniskab med andre. I 1942 var han reelt stråmand for en datter i Bruun-familien, Isabella Bruun (1893-1995), gift med Carl Frede Rudolf Hansen (1905-1980), da Christian Miehe i modsætning til Isaballa Bruun havde en cirkusbevilling og derfor kunne nøjes med, at betale 20 procent forlystelsesskat (også kaldt forlystelsesafgift, en skat til staten af entréindtægter ved forestillinger i biografer, teatre og lignende, skatten blev afskaffet i 1964). Forretningen gik godt i 1942, men "der blev snakket i krogene", så Christian Miehes cirkusbevilling blev inddraget.

Referncer 

Chr. Miehe
Etableret i 1942
Hotel Transylvania 3: Monsterferie

Hotel Transylvania 3: Monsterferie (eng. Hotel Transylvania 3: Summer Vacation) er en animeret amerikansk film fra 2018 instrueret af Genndy Tartakovsky. Filmen er animeret af selskabet Sony Pictures Animation i samarbejde med Columbia Pictures.

Medvirkende

Danske stemmer 
 Henrik Koefoed som Abraham Van Helsing
 Sonny Lahey som Chupacabra
 Luca Reichardt Ben Coker som Dennis
 Niels Ellegaard som Dracula
 Betty Glosted som Elvira
 Rasmus Botoft som Frankenstein
 Simon Nøiers som Griffin
 Sonny Lahey som Hydraberg
 Benjamin Hasselflug som Jonathan
 Iben Hjejle som Kaptajn Ericka Van Helsing
 Christian Damsgaard som Kaptajn Gremlin
 Sonny Lahey som Marty
 Thea Iven Ulstrup som Mavis
 Amin Jensen som Murray
 Caspar Phillipson som Stan
 Bobo Moreno som Søuhyret
 Rose-Maria Kjær-Westermann som Vicky
 Finn Nielsen som Vlad	
 Martin Buch som Walter
 Anne Herdorf som Wanda

Engelske stemmer 
 Jim Gaffigan som Abraham Van Helsing
 Jamie Camil som Chupacabra
 Asher Blinkoff som Dennis
 Adam Sandler som Dracula
 Fran Drescher som Elvira
 Kevin James som Frankenstein
 David Spade som Griffin
 Andy Samberg som Jonathan
 Kathryn Hahn som Kaptajn Ericka Van Helsing
 Aaron LaPlante som Kaptajn Gremlin
 Selena Gomez som Mavis
 Keegan-Michael Key som Murray
 Chris Parnell som Stan
 Joe Jonas som Søuhyret
 Sadie Sandler som Vicky
 Mel Brooks som Vlad	
 Steve Buscemi som Walter
 Molly Shannon som Wanda

Referencer

Eksterne henvisninger 
 
 

Amerikanske film fra 2018
Engelsksprogede film
Børnefilm fra USA
Animationsfilm fra USA
Computeranimationsfilm
Fantasyfilm fra USA
Komediefilm fra USA
Vampyrfilm
Varulvsfilm
Monsterfilm
Film fra Columbia Pictures
Forlystelsesskat

Forlystelsesskat, også kaldt forlystelsesafgift, var en dansk skat fra 1911 til 1964, hvor offentlige forlystelser i lovens forstand, blandt andre biografer, cirkus, teatre og varietéer, betalte afgift til staten af entréindtægten. Skatten var en ret betydelig indtægtskilde for staten, hvor biografer var pålagt den højeste afgift, fra 1920 til 1946 på 20 procent, og fra 1946 til 1964 på 60 procent. Afgiften for teatre bortfaldt i 1950 og forlystelsesskatten afskaffedes helt i 1964.

Kilder 

Skat i Danmark
Hotel Transylvania: Transformania

Hotel Transylvania: Transformania er en animeret amerikansk film fra 2022 instrueret af Derek Drymon og Jennifer Kluska. Filmen er animeret af selskabet Columbia Pictures og Sony Pictures Animation i samarbejde med Amazon Studios.

Medvirkende

Danske stemmer 
 Henrik Koefoed som Abraham Van Helsing
 Niels Ellegaard som Dracula
 Rasmus Botoft som Frankenstein
 Benjamin Hasselflug som Jonathan
 Thea Iven Ulstrup som Mavis
 Amin Jensen som Murray
 Martin Buch som Walter

Engelske stemmer 
 Jim Gaffigan som Abraham Van Helsing
 Brian Hull som Dracula
 Brad Abrell som Frankenstein
 Andy Samberg som Jonathan
 Selena Gomez som Mavis
 Keegan-Michael Key som Murray
 Steve Buscemi som Walter

Referencer

Eksterne henvisninger 
 
 

Amerikanske film fra 2022
Engelsksprogede film
Børnefilm fra USA
Animationsfilm fra USA
Computeranimationsfilm
Fantasyfilm fra USA
Komediefilm fra USA
Vampyrfilm
Varulvsfilm
Monsterfilm
Film fra Columbia Pictures
Spar dame (film fra 1916)

Spar dame () er en russisk stumfilm fra 1916 af Jakov Protasanov.

Det er en filmatisering af Aleksandr Pusjkins novelle af samme navn.

Medvirkende 
 Ivan Mosjoukine som Hermann
 Vera Orlova som Lizaveta Ivanovna
 Jelizaveta Sjebujeva som Anna Fedotovna
 Tamara Duvan
 Pavel Pavlov

Referencer

Se også 
 Spar Dame

Eksterne henvisninger 

 

Russiske film fra 1916
Stumfilm fra Rusland
Aleksandr Pusjkin
Dramafilm fra Rusland
Vrontous

Vrontous (,  - Sharliya) er en bjergkæde i det nordøstlige Serres og de vestligste dele af den regionale enhed Drama i Grækenland . Dens højeste top er Ali Babas () der er 1.849 moh. Andre bemærkelsesværdige toppe er Kour Lof (1.667 moh., sydvest for Ali Babas), Mavro vouno (1.653 moh. mod nordøst), Siderovouni (1.475 moh. mod øst) og Sarligia (1.404 moh. mod sydvest). Det er en tæt skovklædt og tyndt befolket bjergkæde. Den strækker sig mellem landsbyen Vamvakofyto i sydvest og Perithori i nordøst, over en længde på omkring 35 km. De nærmeste bjerge er Slavyanka/Orvilos mod nord og Menoikio mod sydøst.

De nærmeste større byer er Serres mod syd og Sidirokastro mod vest. I Vrontous-bjergene ligger landsbyerne Ano Vrontou, Kato Vrontou og Katafyto i øst, Achladochori i nord og Oreini i syd. Den græske nationalvej 63 / E79 (Serres - Sidirokastro - Promachonas - Bulgarien) passerer vest for bjergene. Det lille skisportssted Lailias ligger i Vrontous-bjergene.

Bjergene var rige på mineraler (sølv og jern), som er blevet udnyttet fra oldtiden til moderne tid. Dette bevidnes af opdagelsen af romerske miner og en jernovn nær landsbyen Oreini, og også omtalen af jernværker under den byzantinske og moderne tid i landsbyen Ano Vrontou.

Kilder og henvisninger 

Bjerge i Grækenland
Østmakedonien og Thrakien
Centralmakedonien
Thirlwall Castle

Thirlwall Castle er ruinerne af en middelalderborg i Northumberland, England, på bredden af floden Tipalt tæt vevd landsbyen Greenhead omkring 32 km vest for Hexham. Den blev opført i 1100-tallet, og blev senere forstærket medbrug af sten fra den nærliggende Hadrians mur. I 1600-tallet gik den dog i forfald.

Det er en listed building af første grad og et Scheduled Ancient Monument.

Se også 
 Liste over borge og slotte i England

Referencer

Eksterne henvisninger 

Slotte i Northumberland
Borgruiner i Storbritannien
Marie Aubert

Marie Grønborg Aubert (født 17. juli 1979) er en norsk forfatter. Hun er bosat i Oslo.

Hun er uddannet journalist med en bachelor i litteraturvidenskab og har gået på Skrivekunstakademiet i Bergen. I foråret 2013 vandt hun novellekonkurrencen «Litteratur på Blå» arrangeret i samarbejde med tidsskriftet Vinduet, med teksten som skulle blive åbningsnovellen i hendes debutbog, Må jeg komme med dig hjem, tre år senere.

Hun arbejder (per 2018) som informationsrådgiver i Kagge Forlag. Hendes første roman, "Voksne mennesker" udkom i 2019.

Bibliografi 

 Voksne mennesker, Oktober (2019)
 Må jeg komme med dig hjem, noveller, Oktober (2016)
 Stille uke, sagprosa, Vårt Land (2018)

Noter 

Forfattere fra Norge
Fjernsyn (band)

Fjernsyn er et dansk elektropop-band stiftet af musikerne Bo Feierskov, Hans Henrik Præstbro og Per Toftager i 2014. Trioen er mest kendt for EP-trilogien Rød, Grøn og Blå.

Baggrund 
Trioen Fjernsyn blev stiftet for "at dyrke det minimalistiske med simple hooks med rødder i europæisk synthesizerpop". I det officielle pressemateriale fra 2019 lægger bandet ikke skjul på, at der er fundet kraftig inspiration til den monotone, industrielle maskinlyd fra navne som Kraftwerk, Laid Back og Massive Attack, men at bandet også forsøger at blande mange andre forskellige referencer og musikperioder ind i deres kompositioner.

Ifølge bandmedlemmerne selv, er deres sange skrevet som musikalske kædebreve, hvor musikerne har frie hænder til at skrive om og sende tingene i en ny retning, indtil der findes en konsensus om sangenes form.

Fjernsyns sange har overvejende temaer som politik, forbrug og klima, boligindretning, biler og sågar porno på agendaen.

Diskografi

Album 
 2018 – S/H
 2019 - Gul

EP'er 
 2015 - Rød
 2016 - Grøn
 2016 - Blå

Opsamlinger 
 2018 - RGB

Eksterne henvisninger 
 Officielt websted 
 Officiel Facebook Page
 Officiel YouTube-kanal

Referencer 

 

 
Musikgrupper fra 2014
Luxembourgs håndboldlandshold (damer)

Luxembourgs håndboldlandshold er det luxembourgske landshold i håndbold for kvinder som også deltager i internationale håndboldkonkurrencer.

Holdet har endnu ikke deltaget i EM eller VM i håndbold. Landsholdet første officiele kamp var den. 10. juni 2017 mod , som de tabte 23-24 og har pr. marts 2022 spillet i alt 14 officiele landskampe.

Eksterne henvisninger 
 Officiel hjemmeside  
 Holdet hos European Handball Federation (EHF)

Kvindehåndboldlandshold
Cyperns håndboldlandshold (damer)

Cyperns håndboldlandshold er det cypriotiske landshold i håndbold for kvinder som også deltager i internationale håndboldkonkurrencer.

Holdet har endnu ikke deltaget i EM eller VM i håndbold.

Eksterne henvisninger 
 Forbundets officiele hjemmeside 
 Holdet hos European Handball Federation (EHF)

Kvindehåndboldlandshold
Sport i Cypern
Bosnien-Hercegovinas håndboldlandshold (damer)

Bosnien-Hercegovina håndboldlandshold er det bosniske landshold i håndbold for kvinder som også deltager i internationale håndboldkonkurrencer.

Holdet har endnu ikke deltaget i EM eller VM i håndbold.

Eksterne henvisninger 
 Forbundets officiele hjemmeside 
 Holdet hos European Handball Federation (EHF)

Kvindehåndboldlandshold
Håndbold i Bosnien-Hercegovina
Letlands håndboldlandshold (damer)

Letlands kvindehåndboldlandshold er det lettiske landshold i håndbold for kvinder som også deltager i internationale håndboldkonkurrencer.

Holdet har endnu ikke deltaget i EM eller VM i håndbold.

Eksterne henvisninger 
 Forbundets officiele hjemmeside 
 Holdet hos European Handball Federation (EHF) 
 Forbundet hos [[International Handball Federation] 

Kvindehåndboldlandshold
Sport i Letland
K. C. Douglas

K. C. Douglas (født 21. november 1913 – død 18. Oktober 1975) var en amerikansk countryblues-sanger og -guitarist. Hans fornavne var udelukkende initialer.

Karriere 
Douglas blev født i det kommunefri område Sharon i Mississippi, flyttede efter nogle år til Vallejo i Californien (1945) for at arbejde på flådeværfterne og begyndte i 1947 at optræde på San Francisco/Oakland's blues-scener. Douglas var musikalsk påvirket af Tommy Johnson, med hvem han havde arbejdet sammen i Jackson-området I de tidlige 1940'ere,, og hvis "Canned Heat Blues"han lod sig inspirere af på sine egne albummer A Dead Beat Guitar and the Mississippi Blues og Big Road Blues.

K. C. Douglas-kvartettens første studieoptagelse blev "Mercury Boogie" (senere ændret til "Mercury Blues"), i 1948. De andre musikere i bandet var Sidney Maiden (mundharmonika), Ford Chaney (andenguitar) og Otis Cherry (trommer). Sangen er siden blevet indspillet I coverversioner af Steve Miller, David Lindley, Ry Cooder samt Dwight Yoakam, og en 1992-version skabt af Alan Jackson, gik hen og blev et andenplads-hit på USAs hitliste Hot Country Songs. Meat Loaf genindspillede desuden sangen som et skjult bonusnummer, der kan høres på 2003-albummet Couldn't Have Said It Better. Ford Motor Company købte siden rettighederne til sangen for at bruge den i tv-reklamer.

Douglas benyttede Chris Strachwitz-pladeselskab i begyndelsen af 1960'erne, og de fleste af hans sange er udgivet på Strachwitz's Arhoolie Records og Prestige Bluesville. Douglas spillede guitar på Sidney Maiden's album, Trouble An' Blues i 1961, og reetablerede hermed det partnerskab, der var begyndt i 1940'erne.

I 1973-74 optrådte han på San Francisco Blues Festival og formede en kvartet, der turnérede i East Bay/Modesto/Stockton-området.

K. C. Douglas døde af et hjerteanfald i Berkeley i oktober 1975 og blev begravet på Pleasant Green Cemetery in Sharon, Mississippi.

Inspireret af Douglas 
Mens han var i trediverne og arbejdede i en garage, lærte Douglas sin arbejdsgivers barnebarn Seasick Steve at spille bluesguitar, og Steve er siden blevet en berømt bluesmusiker i USA.

Udvalgt diskografi

Singler 
 "Mercury Boogie" (1948)
 "Lonely Blues" (1954)

Bemærk: bagsiden af "Mercury Boogie" er lavet af Sidney Maiden.

Studiealbum 
 A Dead Beat Guitar and the Mississippi Blues (1956)
 K. C.'s Blues (1961)
 Big Road Blues (1961)
 The Country Boy (1974) - (genudgivet som Mercury Blues med yderligere optagelser)
 Classic African-American Ballads (2006)

Referencer

Eksterne henvisninger 
 K.C. Douglas biography at Music.msn.com
 
 Douglas at Folkways
 Illustrated K.C. Douglas discography

Bluesmusikere fra USA
Jazzmusikere fra USA
Amerikanere i 1900-tallet
Guitarister fra USA
Personer fra Mississippi
Sangere fra USA
Vicky Wright

Vicky Wright (født 15. august 1993) er en britisk curlingspiller.

Hun repræsenterede Storbritannien under vinter-OL 2022 i Beijing , hvor hun tog guld i kvindernes turnering.

Referencer

Eksterne henvisninger 

Curlingspillere fra Storbritannien
Deltagere for Storbritannien ved vinter-OL 2022
Curlingspillere ved vinter-OL 2022
Medaljevindere ved vinter-OL 2022
Olympiske medaljevindere i curling
Olympiske mestre fra Storbritannien